
(i) 

JINGSNGEWNGUH 

Ha kaba pynmih ia kane ka kot, nga la ioh shibun ki jingiarap 
kiba kordor eh na ki lok ki jor bad na kiba bun ki new rangbah ki 
new tymmen kylleng ka ri Khasi. Kane ka jingiarap ka dei ha kaba 
ai ka jingtip ia ka Mariang. Nga la ioh ka jingleh sbun na iwei pa 
iwei kat kiba nga wad jingiarap. Nga dap da ka jingsngewnguh bad 
jingpyrto eh ia ki. 

Ngan buh katto katne ki kyrteng kiba nga lah ban kynmaw, 
bad nga kyrpad mh ia kito kiba nga kum kiet, kin ym sngew ei ei 
hynrei ka jingiarap jong baroh ka la kynthup ha ka jingpyrto. 

I Kong Bilianti Rynjah na Jalynteng kiba la pynithuh ha nga 
ia u ‘tiew Jalynteng uba nga iai wad naduh ka snem 1959. 1 Meirad 
Heribon jait Swer (ba la khlad) Na Mawmihthied. I Kong Kedri 
Nongrum na Swer, I Farad Kynji Shadap (ba la khlad) na Sohnidan. 

U Bah Minot na Mawsohmad, Bah Mynjurlang na Kongthong, 
Babu Koren Khongsit na Kongthong. Bah Kres Diengdoh na Kshaid, 

I kpa U Pro, Bah Bedrik (ba ia khlad) na Kshaid, I Ma Nodon Roy 
Khongsit (ba la khlad) na Nongthymmai, Kong Lida Khonglam (ba 
la khlad) na Sohkynduh, Bah Jebese na Kshaid, I bah Joy 
Nongkhlaw (ba la khlad) na Laitkor, Bah Bronel Khongji (ba la khlad) 
na Laitmawsiang, I Bah Klar Singh Khongrymmai (ba la khlad) na 
Saitsohpen , Kong Sephiti Khongngain na Saitsohpen, Bah Seprian 
Khongwir na Sohkhmi, Bah Pristar bad Bah Dwin na Sohkynduh, 
Ma Dwiat Khongsit na Thangtim, Bah Sindro Lyngdoh Nongkynrih 
(ba la khlad), Kong Wari Marbaniang (ba la khlad), Kong Ip 
Marbaniang (ba la khlad) bad i Kong Kheit Mfffeanidna na 
Mawphlang. Nalor kine don bun bah kiba ng^iniah iai kynmaw 
bad ym iai lah ban thoh lut. 

KHYNDiAT NA U NONGTHOH 


Ka Mariang ka dap da ki jingtip kiba kordor ia kiba la buhrieh 
ha ka. Kito kiba wad ia ka kin shem ba katba nang wad kin lap ia ki 
jingtip kiba thymmai. Ym don mano mano ba lah ban tip lut ha ka 
shisien tip ia ki jingmaian jong ka. Dang kham mynshwa ia ka Soh 
Jariem la ju niew ba ka long ka jait dieng kaba boi dkhiew bad 
iwkhong eh, hynrei mynta la shem ba ka long ka dawai kaba kordor 
eh. la u bat moina ki briew ki iuh hapoh ki pohjat jong ki, mynta pat 
la shem ba u long u kynbat uba lada bam ia u, u ai bor ia ka bor 
jabieng (brain tonic), la ka pyrshit la ju niew ba ka kham kyrpang 
ha kaba iaiam ia ki snaiap lyngba ki wah iar bad ki wahbah, hynrei 
mynta la lap ba kane ka dieng ka pynmih ia ka rong kaba itynnad, 
kumta ka la long bad kan iai long ruh kumta. 

Ha ine i kot nga la pyrshang ban lum ban lang ia ki mar 
khlaw kiba ki long shuwa jongngi ki la jer da ka kyrteng “Ja” Kane 
ka jinglum ka long kaba dang khyndiat eh Nga ngeit ba ki dang 
don shibun ia kiba la khot da kane ka kyrteng, hynrei wat la ka long 
ka jingpyrshang kaba rit, ngam artatien ba ka don la ka jong ka dor 
ban ai jingmyntoi ia ki nongpule bad ruh ia kito kiba imsngi ia ka 
Mariang. 


S. Khongsit 


“Shynna Diengiei Cottage" 
San Mer, Upper Shillong 
The 17th, May 1999 

U JAKHRIA (GENARACANE) 

Rhynchotechum ElUpticum 

Une u dei u jhur uba mih kynrei ha Id khlaw ka ri Khasi- 
Jaintia. U kham juh eh ha ki jaka dymmiew, hyniei um don ha 
ki ri jrong. Ki sla jong u ki long kiba jyragam bad jlih na ka 
liang ba sha jrong, bad kham byriieh naka liang ba shapoh. Ki 
sla ki heh antad kat ki sla Jalynnoh. Ha ka kyrteng Science ki 
jer Gesnaraceae Rhynchotechum EHptitcum, u phuh syntiew 
ha u October bad ki phuh ki rit bad lam byriieh. 

U long u jait jhur khlaw uba bang shibun bad u long 
uba long ban bam im nih.U Jakhria u pynbha kpoh bad um 
ktah eiei ia ka kpoh wat lada bam bim. Kiwei kiwei ki jeiit jhur 
khlaw, wat la ki long kiba bang, ym lah ban bam bun. Kum u 
Jali ym lah ban bam bun. U Jarain lada bam bun bad pyrti u 
krih haduh ba la sngew shitom. Hynrei u jakhria um don kano 
kano ka jingktah. 

Une u jait jhur u la kyr.shan radbah ia u paid duk ha ka 
por nemsniew. Tang mar shu kut ka thma bah ba-ar, la don ka 
jingkiew dor kynsan u khaw, bala ju tip ha ka thain Sohra 
kum “Ka por khaw lai tin”. Kata ka mut shityngka lai tin 
pawa u khaw. Ha kata ka por, lynniar kaw ki thain riwar bad 
thain rilum kumjuh. Ki briew ki ieng paitbah ka leit wad khoit 
kait, tlai etc. Hynrei haba la bam bun, ioh sa ka pynhiar kpoh. 
U Jakhria kumba la ong sha khmat, um ktah eiei ia ka kpoh. 
Kumta buh ki briew ki la mih ka leit kheit jakhria man ka 
sngi. Kiba ia bun katno katno ha iing ruh, ki shet bun da u 
jakhria bad tang shi tin ne ar tin duh u khaw. 

Ha ka jingthoh u Rev. Khnong (ba la khlad) ha ka 
heading, “Khyndiat shaphang la ka jingim” u kynthoh 
shaphang u jakhria. U iathuh ba ha ka thma kaba la jia ha ri 
Jaintia ha ka snem 1862, ka shnong Shangpung ka la ieng 
ban ialeh ia ka Sorkar hapoh ka jingialam u Kiri Doloi. Hangne, 

ngan sei ia ki kyntien jong u Rev. Khnong hi tang khyndiat 
kaba iadei bad u jakhria. “Ki shipai Sorkar ki la pyniap ia u 
Kiri Doloi bad ki la shong Karod ha Shangpung bad bun na ki 
shnong Shangpung ki la leit phet rieh sha khlaw. Ngi ruh ngi 
la iabud ia ki, ngi shu iabam da u jakhria ba la shet bad kumba 
shi kham u khaw; ngi la ia bam ruh bimsien shisngi namar 
bym kdang ka kpoh”. 

U Jakhria u long ruh uwei na ki Jingbam ba kongsan 
jong ka khiat kaba long kawei na ki jait mrad kiba ngi niewkor 
eh mynta. Kumta ngi iohi ba une u jait jhur khlaw uba kyrshan 
ia u briew ha ki khep ki khep, u long ruh u jingbam ba donkam 
eh ia ki mrad ha khlaw. 

Jalyngiar (Sunchus Arvensis) : U Jalyngiar u dei u jait 
jhur kthang uba bha eh ban bam. U long uba la don ha kine ki 
lum naduh hyndai hynlhai. la u Jalyngiar long ban shu bam im 
bad bam shet ruh. Na ka bynta ka kpoh u long uba pynbha 
shibun eh. 

la u Jalyngiar lap ha ri tbian bad ri jrong ruh. Hynrei um 
da juh ha ki jaka ba khriat eh. Ha ki thain Upper Shillong, lah 
ban lap tang haduh ki jaka kiba jrong kumba 1 700 meter na 
sla duriaw, kata haba u mih hi. Hynrei lada thung u long hangno 
hangno ruh. Ki phuh ki stem bad phuh heh ha ki bnai synrai. 
Ki phuh jong u haba ki la iaw ki long phom phom. Kumta la 
pynphriang symbai da ka jingrah ka Iyer. 

Jabuit (Acanthaccae Phlo Gocanthus Gamflei) : Une 
u dei u jait jhur uba jew byrjup. U mih ha ri tbain bad ri jrong 
ruh. Ki phuh jong u kiba lieh. U phuh rheh ha ki bnai Synrai. 
Ki sla ki jrong lyshoin-lyshoin. 



3 


Jalyngkthem Saw : Kane ka dei kawei pat ka jait 
Jalyngkthem. Don kiba khot ia ka ka Sohkthut. la ki soh ju 
bam kai ki khynnah - haba bam ia ki, ki shyntur jong ki ki saw 
hoin hoin. Ka jingiathuhkhana ka ong ha kite ki khunswet ba 
kylla langwarku, ki bam da ka sohkthut bad sa saw ki shyntur 
jong ki. Ki phuh ki byrsaw itynnad. Don ruh kiba khot ia ka 
ka soh kum. Ki sla jong ka ki long dawai ban bun ia ka snam. 

Jalyngap lieh (Seneciodensiflorus Astecaceac) : Kane 
ka dei ka kynja dieng rit kaba mih ha ri tbian bad ha ri jrong. 
Ki sla na shalor ki jymgam hynrei na ku liang ha shapoh ki 
lieh bha. Dei na kane ka daw ba don kiba khot ia ka ka jalieh.Ka 
phuh syntiew por tlang. Ki phuh ki long kiba u ioli jingbam u 
ngap. Lehse lah ban ong ka dei kawei na ki jingbam ba bha 
tarn jong u ngap. Dei ha ka por ba phuh kane, ba ngi ioh ka 
ngap kaba stem itynnad bad ba bha eh' 

Jalyngap long (Inula Cappa Asteraceac): Kane ka dei 
kawei pat na ki jait dieng rit kaba ia mih rjngkat bad phuh ha 
ka juh ka por bad ka Jalyngap lieh. Ki .slajong kane ka jait ki 
iong. Ki phuh pat ki stem bha. Kane ruh ka dei kawei na ki 
syntiew kiba u ngap u ioh jingbam. Na ka sla jaingap lah ban 
ioh ia ka rong stem. 

Jaskei : Une u dei u jait jhur u ba mih ha ki ri jrong. Ha 
ki khlaw kseh Upper Shillong u mih kynrei. U kham juh ha ki 
jaka synthem bad rished lum. Ki slajong u ki jrong lyshoin- 
lyshoin. U bang eh ban bam ha ki bnai pyrem-pynnoh Lyiur 
namar u dang shu sdang khie lung. la une u jhur bun ki shu 
bam im. U don ka jingiw kum u sohkhia. Don kiba khot ia u 
u sohkhia skei. 

U Jamiaw : Une u dei uwei pat u jait jhur han t im uba 
mih ha ki ri jrong. U don ka jingsyriem ia u shrita. U khie lui^ 
ha ki bnai pytem bad phuh tub ba ki Vsnai Ibw-laiotig. \: 
pbuh jong u, u\ong rong japang. la u Jamiaw ki shu khlehin 
kumba leh ia kino kino ki jhur bam im. Ha Id por mynshuwa 
u mih kynrei ha ki khlaw Lum Shillong. Mynta ruh dang lai 
ban lap ia u, tangba urn don kynrei shuh kumba mynshuwa 
Ka la poi ka por imat ba la dei ban ri tyngkai ia u, 

U Jamiaw M adan : U Jamiaw madan u don kynrei ha 
ki khlaw kseh ha ki ranab u Lum Shillong U sla Jong u, u don 
ka jingiasyriem katto katne bad ki sla ka Jakhi Shniuh. U 
phuh syntiew ha ki bnai Synrai. Haduh mynta ia u Jamiaw 
Madan ki pyndonkam tang ha kaba bsa sniang. 

U Jathang : U Jathang u dei u jait jhur bam im uba 
kthang palat. Don ki bym lab shah ia ka jingkthang jong u. 
Kumta ki da sait shuwa ban bam khnang ban kham duna ka 
jingkthang. U iap lut ha ka por tiang bad khie lung ha ki bnai 
Pyrem. U phuh syntiew ha ki bnai Synrai. U syntiew jong u, u 
long ha ka dur jong ka jingspong jong kiba nang spong. U 
lieh artat kshoid kshoid. 

Ka jingiathuh khana ka ong ba u Tiew- Jathang u dei u 
riew rangbah uba long kum u kynja Kni jong ka Tiew 
Lalyngngi. Ha ka por ba Lalyngngi ka leit sha lympung shad, 
dei u Hew jathang bad u Tiew Pawang lum kiba leit ban ialam 
bad synran ia ka. Na ka liang ki paralok kynthei la leit synran 
da ka jatdoh. Dei na kane ka daw ba u Tiew-jathang uba long 
u nongleit ialam ia ka ba u da spong bha bad itynnad, pynphuh 
pynphieng ia la ka jain spong. 

Hynrei haba ka Lalyngngi ka la leit poi di^ por sba 
lympung shad u la si^ew leitfaifi suin, kumta u la leit i^t 
rieh shakijaka synthem sha risked lum. U tiew Pawanglum u 
[phet ridi ^ki ranab lumbakyi^ah kad>aka Jatdoh kaparatdc 
kynthei kaba tang ma ka, ka la leit buhridi sha kyndon riat. la 
kine baroh lai jait ngi lap kyniei ia ki haduh mynta kum ha 
kitakijaka. 

Ha ka jingiathuh khana shaphang u Sier Lapalang kaba 
long kawei na ki khana myllung jong ka ri, la iathuh ba u la 
ong ia la ka kmie, ba u kwah eh hir-hir ban bam ia u Jangew 
Jathang (ban ia shem). Ka daw jong kane, ka long namar ba u 
kwah eh dik dik ban iashem bad ka Lalyngngi k^ la pawnam 
ha ka jingbha briew. Hynrei kum u riew don burom u tip ba 
ka lad kaba thikna tarn ban ia kynduh bad ka, ka dei tang 
iyngba u tiew jathang uba ka shaniah kum ia la u kni rangbah. 
Ka kmie jong u pat kaba tip bha ia ka jinglong jong ka 
Lalyngngi; kam mon. Hynrei wat la ka kmie ka khang katlah 
katiai, urn banse ban pynlah ia ka, namar u la thmu skhem 
kum u samla rangbah ban tur ia ki jingeh t)aroh tang ban iashem 
bad ka. 

U Jatira : U dei u jait jhur uba mih ha ki ri jrong. U 
kham juh ha ki phud. U syriem katto katne ia u ‘batsharak 
taiigba u ‘batsharak u rit bad sma sharak. U Jatira u long 
uwei na ki jait jhur khlaw uba kordor shibun. Lah ban bam ia 
u ha kano kano ka rukom da kaba shu khleh im, sdieh bad 
shet um. U iadei shibun ban bam kiba don jingshitom kpoh. 
U long ruh u jait jhur uba ngi lah ban ioh lajan baroh shisnem. 
U sdang khie lung ha ki bnai Lber bad ioh ia u haduh u 
Naiwieng ne Nohprah. U long ruh uba iadei ban shet lang 
bad kiwei ki jait jingtah kum ka puria, ka dohkha, doh, u 
phan etc. 

U Jada dieng : Une u Jada u long u dieng rit. Haba u 
dang khie lung ki sla lung ki saw itynnad. U iadei eh ban shu 
sdieh. Une u jait urn da don kynrei ha ki ri khriat. Kham lap 
bun ia u ha ki ri syiad. 

U Jada Hati : Une u Jada ruh um da don kynrei. U 
phuh jong u u syriem ia u luta hati. Ki symbai jong u ki syriem 
ia u shyieng jong u nei lieh. 

U Jada shnong : la u Jada shnong ruh lah ban pynbynta 
ha ki ar jait. Uwei u jait uba saw jngum,uwei pat uba lieh.Kine 
baroh ar jait ki iamih ryngkat ryngkat. Ka jingmad ruh ka 
long kumjuh. Kine ki mih kynrei ha ki lynti shnong. Ki mih ha 
ki kynroh, harud ki nala bad ha ki kper kiba sboh. Une u jait 
u long uba iadei ban shu sdieh. 

Ka Jathynrait ri lum: Kane ka dei ka jait dieng rit kaba 
mih kynrei ha ki ri jrong. ha ki thain sohra, lah ban lap tang 
haduh ki jaka kiba jrong kumba 1 500 metre artet na sla duriaw. 
Ka Jathynrait ri lum lah ban ong ba ka dei kawei na ki dieng 
kiba kordor eh kiba ngi don. Ki sla bad ki snep jong ka ki 
iwbih kum ka amrutanjan. Lada khniot ia kawei ka sla 
jathynrait ka la biang ban pynsuhsieng iwbih baroh kawei ka 
kamra. 

Ki phuh jong ka ki lieh bha. Ka phuh syntiew naduh ki 
bnai pyrem bad neh jingphuh bun bun bnai. Kumta kane ka 
dieng ka don bynta ha kaba bsa ia u Ngap. Ki soh jong ka, 
haba ki la ih ki iong kum ki soh Jahynlaw. Ki sim ki bam ia ki. 
Kumta ka ioh bynta ha kaba bsa ia ki sim ki doh. 

Ka jingkordor jong kane ka dieng ka long namar ba ka 
long ka dawai kaba bha eh. la ki sla Jathynrait ju pyndonkam 
kum ka dawai kaba bha eh. la ki sla Jathynrait ju pyndonkam 
kum ka dawai kyllan haba pang met, pang thied, pang mat 

etc. Don pat kiba pyndonkam ia ki sla lung kum ka dawai 
baiong khlieh. Ki shna dawai pangmet lane dawai kyllan da 
kaba khleh lang bad kiwei dei ki jingkhleh kum u sying makhir, 
snep Jalu, sla Jalyngkhan etc. Kiba bun ki nongshna dawai ki 
kubur ba ka Jathynrait ka long ka dawai kaba bha shibtm eh. 

Ka Jathynrait ri war : Kane ka dei na ka kynhun ki jail 
dieng rit. Ka mih tang sha ki ri tbian. Ki sla jong ka hi heh kat 
ki sla sohphoh nongkhlaw. Kane ka dieng ka don soh kiba 
shu soh ha dieng hi syriem kumba soh ka sohpian. 

Ka Jasniang : Kane ka dei ka jait dieng kaba mih kynrei 
sha ki ri jrong. ha ka por tlang ka lynkhung sla bad khie lung 
haduh u laiong. la ki .soh jong ka ki bam bha ki sim hynrei ka 
sla pat ka long bih ha ka por ba ka dang lung. Don kiba 
pyndonkam ia ka ha kaba shoh dohkha. 

1j Jatung : Une u dei u niut jcin uba heh sla. Ki sla ki 
syriem shibun ia ka jalieh dymmiew, tangba um heh sla kum 
ka Jalieh dymmiew, Ha ka por tlang u iap bad khie lung ha ki 
bnai pyrem. u tang shu khie lung, u phuh syntiew artat. Ki 
syntievv jong u ki long kiba lieh bha. la u Jatung ki pyndonkam 
ha kaba theh sniang. Ki shim tang ia ki sla, ia ki phuh ki kyntait 
noh. 


U Jarasong ; U dei na ki jait kynbat kiba mih tang ha ki 
ri shit kham tarn ha ki ri Bhoi. Ki sla bad ki jyntang ki saw, u 
phuli jong u ruh uba saw. Ia u sla ki bam jhur, u long jew 
byrjup. la ki phuh pat ki pyndonkam ha kaba wieh rong jain 
da kaba iakhleh lang bad kiwei kiwei de ki jingkhleh. Na une 
ngi ioh ia ka rong saw. 

IJ Jalynsiang : U dei u dieng syntiew saw uba itynnad 
shibun eh. U don tang ha ki ri jrong. Sha ki ri tbian um shym 
hiar palat ia ki jaka kiba duna ia ka 1600 metre na sla duriaw. 

U phuh syntiew ha ki bnai February haduh April. Ki sla jong 
u ki rben bad ki itynnad. ha ki khlaw Lum Shyllong, u long 
diengbah namar ba ym ju don ba pom ia u; hyrei ha kine ki 
khyndiat snem, bun ba la khet lut ki briew. Ia ki syntiew jong 
u Jalyngsiang ki sim ki ioh jingbam da kaba shu kjit ia ka urn 
syntiew. la ki phuh ki khynnah ki shait bam kai. 

Ka Jatangniang ; Kane ka dei ka jait dieng rit kaba 
don kham bun sha ri jrong. Ka phuh syntiew ha ka por synrai 
bad neh ka jingphuh haduh por tlang. Ki sim ba bun jait ki kjit 
ia u syntiew jongka. Ki sla jong ka ki iadei eh ban pdem ia u 
Soh Aprikot, ki ong u ih kloi haba pdem da kane ka sla, ia 
kane ki ju leh ha San Mer, Upper Shillong. Kawei pat ka 
jingpyndonkam ia ki sla jong ka, ka long ba ki buh ha ka 
thynriew syiar, khnang ban ym boi ka simet. 

U Jarain : Une u dei u jait jhur uba mih kynrei ha ri 
jrong bad ha ri tbian. hynrei ha ki jaka bashit eh um don. U 
long u jait jhur khlaw uba bang bha, u lam byrjew haba u 
dang lung. Ynda la kham iaw u nang kham jew shuh. la u 
jarain kim da kham bam pyrti(khah khah) namar ba u par ia 
ka khmut ka khmat ka kti ka kjat. la kane ka jingpar ki khot 
krih jarain. Ki ju ong ba ha ka sien ba shet jarain nyngkong, 
thep da ka japung masi -um ju krih. Kawei pat kaba ki ju leh 
ka long ba kim ju bam jarain katba ym pat tied pyrthat. U Dr. 
Tunnel uba la trei mynshuwa ha Jowai Presbyterian Hospital, 
u ong ba u Jarain u dei u jhur uba pynbha ia ki khmat. 

U Jakhain : (Asteracsae pieris hieracioides) U 
Jakhain u kham mih kynrei ha ki ri jrong. U khie lung ha ki 
bnai Pyrem. U jyntang bad wat ki sla, ki ibun shniuh. Ki sla ki 
jrong bad khain kher kher. U Jakhain u dei uwei na ki jait jhur 
bam im. U phuh syntiew ha ki bnai Synrai bad u phuh jong u, 
ustem. 

la u Jakhain don kiba da wad khnang namar ki ong u 
pynbang ja. la kito kiba ngiah ja ruh, u iarap ban pynthngan 
ja. ia u Jakhain ki bam tang ia uto uba dang lung bha. uba la 
iaw u khain palat. 

U Jakhain pakhama (Asteraceae Hypocharis rediata) 
Une u jait Jakhain u long uba kynrei shibun eh ha ki jaka 
sor bad khap sor. Sha ki thain nongkyndong mynshuwa um 
da kham don, hynrei mynta u la bun bha namar na ki jaka ba 
don une u jait jhur ki leit thied eit masi, kumta la pynphriang 
lyngba ka sboh. la une u jhur wat la uba long bam, hynrei kim 
da kham bam namar ba dang pahiih khvet kiwei ki jhur bam 
im. 


Ka Jarem : Kane ka dei ka jait dieng kabamih kynrei 
ha ri tbian.hynrei la da thung ia ka ha ka ri jrong ruh ka long 
hi wat la kam da bha kum ha ri tbion.Haba la heh pura, ka 
jrong kumba 20 ne 25 phut. Ki jong/ca ki heh bad jymgam 
bha, bad ki sma iwkhong.Ia ki sla lung jongka ju bam jhur 
tangba ki da shet thai shwa. Ki dkhiew ki boi ia kwe ka dieng 
haduh ki sla ruh ki shait kiew. la ki soh, ki bain bha ki sim, u 
pukrong u bam bha ia ki soh jarein. 

Kislajongkajaremkilongdawaita bun jait kijingpang. 
Ka long ka dawai kaba ia dei eh na ko byuta ka jingpang 
Blood Pressure da kaba shu shet bad dih ia ka um jongka Ju 
pyndonkam ruh ha ki dawai kyllan da kaba khleh iang bad 
kiwei kiwei ki jait kynbat. 

Ki phuh jong ka ki lieh itynnad bad ki long kiba ka 
tluy>baiieh bad ki ngap ki boi bha ia ki. 

Ka Jarem saw : Kane pat ka dei kawei pat ka jait jarem 
kaba phuh saw. Ka long ka jait dieng rit kaba ki briew ki 
thtmg na ka bynta u syntiew uba phuh saw itynnad. Ki sla ki 
kham eh ban ia ka jarem. Haduh mynta, ym pat It^ buit ban 
pyndonkam ei ei ia ka. 

Ka Jarem Shrieh : Kane ka dei kawei pat ka jait dieng 
jarem kaba hap sla myntlang. la ka jaron shrieh ju pyndonkam 
ha kaba thoh dieng iing etc. 

Jahynwet : U Jahynwet u dei uwei na ki jait jhur kiba 
mih tang ha ki ri khriat ym lap ia u ha ri tbian. U khie lung ha 
ki bnai Pyiem bad haba u dang lung ju bam im ia u. ki sla ki 
syriem shibun eh ia u jashun 

U Jaralud : Une u dei uwei pat na ki jait mar khlaw uba 
ngi don ha ri Lum Khasi. U don kynrei ha Sor Shillong bad ki 
jaka rud sor, Katba lah ban bishar thuh, imat urn juh ha ki 
jaka ba khriat eh,ha ki thain Upper Shillong ym lap haduh 
mynta ia u jaralud. Ha ki bnai pyrem, la iohi ba ki nongdie 
jhur bam im ki la ia sdang die ia u ha iewduh. 

U Jali : U Jali u dei uwei na ki jhur khlaw uba kordor 
shibun. Ki don saw jait ki jali bad kita ki long - u jali, u jali 
sniang, u jeili pnar, bad u jali krem. Na kine saw jait ki briew 
ki bam jhur tang ia ki ar jait, u jali bad u jali pnar. 

Une u jait jhur u long uba pur, ki sla jong u ki jrong 
lyshoin-lyshoin. Ki sla jongune u jait jhur ki long kiba jem 
shibun eh. Ym don lehse uno uno uwei pat u jait jhin uba 
kham jem ban ia u Jali. Dei na kane ka daw imat ba sa ioh 
kynnoh ba ia ki ktien bha,ki ktien jai jai, ju long ki ktien jali 
jaum. Ia u Jali ki ju kham bam ha ka por tlang, namar ha ka 
por lyiur u jem than eh. 

Ki phuh jongu ki long kiba itynnad ki long byrsaw 
byrtem. Haba ki la pura ka por ban long symbai, ka Iyer ka kit 
kylleng namar ki don ki shniuh ba long phom phom kiba sting 
shibun eh. Kine ki long kiun ki thapbniang ban kit kylleng ia 
ki symbai. Kane ka long kajii^pynbeit kaba phylla bad i^ninad 
jongka mariang ban pynroi ia u jali. 

la u jali ngim da lap kynrei kumba don kiwei kiwei ki 
jait jhur khlaw. Ngi 1^ ia u saphret saphrong ha ki ryngngi 
bad dymmiew la ka dei ka ryngngi ne dymmiew u kham juh 
ha ki Jaka kiem ne mawbah. 

Kumba la ong sha khmat, une u jait jhur u mih ha ki 
krem bad ki mawbah. U ia heh ia san lang bad ki niut. Ki nuit 
ki nier kim pynduh ia u. Kaba kham ktah ia u jali imat dei ka 
rep shyrtie khlaw. Kumta kan bha shibun lada yn shu thung 
noh ia u ha ki dong kper khnang ban pynsah nongmuna ia une 
u jhur uba kordor uba ngim da lap kynrei eh ia u. 

IJ Jali sniang : Une u long uba mth kynrei eh ha ki 
syllai. U kham juh ha ki jaka ba syaid, imat um juh ha ki ri 
khriat. Unc u long u jait jhur uba iadei eh ha kaba bsa ia ki 
.sniang.U long ruh uba pynsboh ia ka khyndew na ka jingpyut 
jongu. U jali sniang u phuh lieh syrieraia u kynphad.Kine ki 
shniuh ba lieh phom phom, ki long ki thapniang kiba kit ia u 
symbai kylleng. Une u jait jali, wat la u don ki shniuh kum u 
jali kiba kit ia u symbai,hynrei u mih k)rnrei eh ha ki syllai 
phankaro. 

U Jali krem : U kham juh eh ha ki jaka krem dei na 
kane ka daw imat u ioh kyrteng kumta. Une u dei uba heh sla. 
Haduh mynta, ym pat da lap buit ban pyndonkam ia u. Don 
kiba pyrshang ban pyndonkam ha kaba theh sniang, hynrei 
imat ka sniang ruh kam da bam bha ia u. 

Jali Pnar : Une u dei u jait jhur bam im uba mih kynrei 
ha ri tbian bad ha ri jrong. U khie lung ha ki bnai Pyrem bad 
tang mar ia khie lung u phuh syntiew kiba saw hoin-hoin. Sha 
khadar Shnong ki khot u ‘hur tangduma. 

Jalynteng : Une u dei na ki jait syntiew uba itynnad 
shibun. Une u syntiew um don kynrei ha ri Khasi. Haduh 

mynta la lap ia u tang ha ki jaka khriat hajan u Lum Shillong. 
Ka long kaba sngewtynnad ban ong ba une u jalynteng u long 
ruh u syntiew uba don ha ka History jong ki Syiem Shillong. 
U Dr. Homiwell Lyngdoh Nonglait ha ka kot “Ki syiem Khasi 
bad Synteng”,u iathuh ba ia ka Pahsyntiew la pah da une u 
syntiew Jalynteng na krem Marai. 

U long u ^tiew uba itynnad, u phuh ha ki bnai October- 
November. U ngap u ioh ban rong jingbam na ki phuh jong u. 
Nga la lap ruh da lade ha kawei ka step ba ngi leit ban kheit ia 
une u syntiew, la shem bun ki ngap ki boi bad kynud 
sngewtynnad. Kat ba ha ki wei pat ki syntiew ym da lap ba kin 
ia boi. Kane ka pyni ba ki ngap ruh ki ioh jingbam bha na u. 

la ki sla jong u tiew Jalynteng, nalor ba u long ban bam, 
la ju pyndonkam ruh kum u dawai ha kaba tah ia ki jingmong 
etc. 


Jalwain long : Kane ka don sha ri war thain Dawki. Ki 
soh ki heh kat u sohriew. Ki bam bha ki sim, ki dohkha, bad 
ka tyngab ka bam bha ia kane ka soh, ki soh ki ih ha ki bnai 
synraijSeptember-October. 

Japri : Ka japri ka don ar jait. Kawei ka jait kaba long 
jyrmi bad don shiah teng teng. Ki dieng jyrmi kiba eh shibun,. 
Kawei pat ka japri kaba long dieng rit. Ki sla jong kine baroh 
ar jait ki ia syriem ki sla ki jong u 

Jasniang : Kane ka dei ka jait dieng kaba don bun eh ha 
ri jrong. Ka dei kaba hap sla por tlang. Ka khielung ha ka por 
pyretp. Ha ka por ba ka khielung kim ju ai ban bam ka blang 
ka masi namar ki ong ba ka long bih. la ki sla jong ka don 
kiba shoh wah da kaba khleh lang bad u snep sohlia. Ki phuh 
jong ka kiba itynnad shibun, bad ka por phuh ka dei ka por 
Synrai. 

Jalyngieni: Kane ka dieng ka mih ha ri jrcmg bad ri tbian. 
Ki sla ki iwbih, ka don ka jingsyriem ia ka dieng briew. Ka 
long kaba bha ban leh dieng iing bad ban thoh dieng iap. 

Jawer ; Une u dei u jait kynbat uba pur. U phuh ha ka 
por khmat tiang. Ki phuh ki lieh shoid shoid u kham juh ha 
ki jaka krem. U mih tang ha ri tbian ym lap ba un don ha ri 
jrong. 

Janailar : Une u dei u jait niut uba phylla shibun. U 
phuh heh ha u Nailar. U jyntang u don mat don pung. U long 
uba phylla ha ka rukom pynphriang synvbai . U bet symbai da 
kaba u bsiat ia ki soh jong u haba ki la iaw, ki bthei hi bad ki 
shyieng ki bret thiaw. Ki sla jong u kiba jem shibun eh. Ki ju 
ai jhur sniang ia ki sla. line u mih bha ha ri tbian. 

U Janailar phud : Une u jait u kh^t/n heh. U dei hi u jait 
janailur uba mih kynrei ha ri jrong. U kham mih bha ha ki 
phud ha ka jingshisha ym dei ba u mih tang ha phud, hynrei 
ha ki madan bad ium ruh u mih. 

Ka Dieng Jalu : Ka dieng jalu kadei kajait dieng kaba 
don kynrei hangne ha ri lum jongngi. Haba peit bniah ia ki 
khlaw ki btap, kiba bun na ki jait dieng kiba mih ha ri tbian 
kim don ha ri jrong, kito kiba don ha ri jrong pat kim don ha 
ri tbian. Hynrei ia ka dieng jalu ngi lap ba ka iadei bha ha ki 
rithor, bad ka heh ka plung ruh ha ki kynjang lum haduh 
kumba 6000 phut na sla duriaw. Nalor kata ki jait dieng ki 
san kloi ha ri shit hynrei kita ki juh ki dieng ki suki ban san ha 
ri khriat. Hynrei ka dieng jalu ka san ter bha wat ha ki ri 
jrong ruh. 

Don bun ki jait dieng kiba ngi shem shitom ban pynroi 
ia ki.. Hynrei ka dieng jalu haba ka la don ha kano kano ka 

jaka, ka la shu mih hi. Kawei ka long na ka jinghap symbai na 
kata ka dieng. Kawei pat ka long namar ki sim ruh kiba bam 
ia ki soh jongka, ki nang iarap ban pynphriang symbai shuh 
shuh. 


Ka dieng jalu ka dei ka dieng kaba kordor shibun eh. 
Ki briew ki jer ki kyrteng bapher ha la ki jong ki jong ki jaka. 
Ha ki thain ri Bhoi (Raij Taiang) ki khot ka dieng Nilu. Ha 
Nongtluh ki khot ka dieng shyieng. Don ki jaka ha ki thain 
pnar ba ki khot ka dieng Satler. Ha thain Umsohpieng(West 
Khasi Hills) ki khot ka dieng Jein, ha kiba bun ki thain ri War 
ki jer ia ka ka dieng Sying. Ki Assamese ki khot ka Mezankuri 
bad ha Lower Assam don kiba khot ka Adakuri. Ha ka kyrteng 
Botany ki khot ka Labranceae Litceae citrala. Haba bishar 
na ka Hang ka jingpyndonkam ia ka ha ki rukom bapher, lah 
ban ong ba kane ka dieng ka long kaba kordor shibun eh. 
Baroh ki bynta jongka naduh ki si a, ka snep, ki phuh bad ki 
soh ki leit kam lut. 

Hynrei ha kane ka lynnong, ngin ia iehnoh shwa ia kita 
ki jingdonkam ba bun synrap jong kane ka jait dieng. Ngin ia 
khmih ia ka phang kaba iadei bad ka jingbsa jong ka ia ki sim 
ki doh (wild life).(la kiwei ki jinngbatai peit ha ka kot “Ki sim 
ki doh bad ki jingbam jongki ha Lum Shillong) 

Ki soh jong ki ki heh syriem kat u soh mrit, ka por ba ki 
la long ban bam sim ka dei naduh August, bad ki neh haduh 
kumba lai bnai, ka long ka jait dieng kaba soh bun bha, ka soh 
haduh ban da khia hi jun.. 

Ia ki soh jong ka , ki bam bha ki sim. Hynrei namar na 
ka heh soh, ki bam bha ki sim heh kum ki pokrong, 
Jyllop,Kynjar etc. Hynrei wat ki paitpuraw, simsier, rawtem, 
porkdait, korklia, etc ruh ki la lah ban bam. 

Ka tyngab ka bam bha ia ki soh jalu Ha ka aiom ba ka la 
ih, lah ban lap ia ki tyngab ha ki dieng Jalu naduh dang step 
phymgab , bad wan sa wan haduh saw san sien shisngi. 

Ka soh jalu ka ih ha ki bnai ba man riewhadem. Ha ka 
jingiadei bad kane, ka long kaba dei eh ban pynkynmaw ba ki 
nongrep Jong ngi ha ki thain Upper Shillong kim treh ban 
thung riewhadem ha ki Jaka ba bun tyngab wat la u bha ruh; 
Kane ka long kaba shisha, namar haba la noh paidbah ka 
tyngab ha kano kano ka lyngkha, tang hapoh ar ne lai sngi, la 
lut u riewhadem. 

Lada buh kawei ka Jingkylli, balei ka tyngab ka wan 
tub riewhadem. Kajubab ka long ‘namar baym don jingbam 
shuh ha khlaw.’ 

Lada ngi ri tyngkai ia ka dieng jalu. ha ki khlaw ki btap 
bad ha ki kynti Jong ki briew, ka lyngkha riewhadem kin ym 
don Jingma na ki tyngab. Kumba la kynthoh sha khmat, ka 
tyngab ka bang eh ia ki soh Jalu, kumta, kan shu lap miet lap 
shai kaba bam ia une u soh bad ruh ia kiwei kiwei ki soh 
dieng. Kane kan long ka Jingkyrichu kaba khraw, ia ki tyngab, 
ia ki sim ki doh, bad ia ki nongrep. 

Ka Jarumshiah (Zehneri heterophylla) : Ka 
Jarumshiah ka dei na ki Jait Jyrmi rit. Haba bishar na ka 
Jinglong ki soh bad ki sla, ngi iohi ba ka Jarumshiah ka don 
bun Jait. Don kaba heh soh, don pat kaba rit soh, don kaba 
shrong sla, don ka bym da shrong eh. Don kaba kham pyllun 
sla, don pat kaba shaltoin sla 



16 


la ka janimshiah, ki bam bha ki briew ki sim bad ki 
mrad rub. Ki soh ki ih ha ka por synrai bad khmat tlang. Ka 
janimshiah wat la ka long kaba rit ki jyntang, ki soh pat ki 
heh. Ki soh kiba heh ki jrong kumba 3 ne 4 inshi, Haba ki la 
ih, ki saw hoin hoin. Ka Janimshiah ka heh ka plung bha ha ki 
ri tbian ba syaid. Hynrei ngi lap ba ka don kynrei ha ki ri 
khriat. 

Ka janimshiah ka dei nih kawei na ki dawai kynbat 
kaba kordor shibvm. Ka dongkhong ne dohmet jong ka, ka 
long dawai ban pynjem ia ka eh kpoh (constipation). 

Ka Jashun (Verbanaceae Calicarpa ruvella) : Ka 
jashun ka long ka dieng rit kaba don ha ri tbian bad ha ri 
jrong. Ha ki thain u lum Shyllong kane ka dieng ka don bun 
bha.Ki soh jong ka ki saw hoin hoin haba ki la ih. Ki ih ha ka 
por synrai bad sah haduh por tlang. 

Ki sim rit ba bun jait ki bam bha ia ki soh jong ka. Ki 
sim rit kiba juh ban shong ha ki bniap kum ki sim sla, sim leit 
iew,sim krai etc ki bam bha ia ka soh. Kine ki sim rit ki don 
bun ha ki thain u Lum Shyllong dei ma ki kiba pynmih ki sur 
pah kiba rit ha ki law bniap. Hjmrei ki don la ka jong ka dor, 
haba ki pynmih ia ki sur jingrwai kiba rit. 

Ka Jahynlaw(viburnum cariaceum) : Kane ka jait 
dieng ka mih ha ri tbian bad ka ri jrong . Hynrei imat ka kham 
juh ha ri khriat. Dang kham mynshuwa, la iathuh ha ki khlaw 
Upper Shillong ki khapngiah da kane ka dieng. Ka phuh 
syntiew ha ki bnai June-July bad ki soh ki ih ha u October- 
November bad ki neh ha dieng haduh u January. Baroh ki jait 

sim ki bam bha ia kane ka soh. Ka long kawei na ki jait dieng 
kiba la ring paitbah ia ki sim ba bun jait ban shong ha ki khlaw 
Lum Shyllong. Ka jingjyllei ki sim ha kine ki khlaw ha ka por 
Synrai ka long namar ba don kane ka dieng kaba pyndap 
jingbam ia ki. 

Napdeng ki Jait sim kiba bam bha bad wan paitbah ha 
Lum Shyllong ha ka por Synrai ka dci ka mrit. Kane ka sim 
ka wan kiew da ki phew hajar man ka snom. ka shong ka sah 
ha ki them, ki Ihuh bad ki khlaw Luni Shyllong kumba saw 
bnai, bad ki phet noh ha u Februar. -March. 

la kane ka dieng la pynphriang symbai da ki sim kiba 
bam ia ki soh Jong ka, bad da kajinghap hi ki soh ha khyndew 
ha ka por tlang. Hynrei ha ka jingthang pluh ia ki khlaw ki 
btap ki syieng ki ban sa long ha ki bii.ii .■>lap, ki la ing lut ha ka 
ding. Kumta ka jingwiang ding hit,ki khlaw ka dei ka 
Jingpynduh ba shyrkhei ia kane ka dieng. 

U Jaiur : U Jaiur u dei na ka kynhun jong ki jait dieng 
shiah. U long uba dap da ki shiah baroh ki bvnta jongu naduh 
u dieng bah, ki inad bad ki sla ruh., Ki shiah nih ki long kiba 
nep eh. 

U Jaiur u long uba baroh ki pyndimkam kum uwei na ki 
jingshoh jingshain. U iadei eh ban tylliat tungtap etc. U long 
ruh uwei na ki jingbam jong ki sim ki doh ha kito ki jaka ba u 
don. 


U Jaiur u phuh .syntiew ha u April - May bad ki soh ki ih 
ha ka por Synrai. Une u soh, u dei uba neh slem ha u dieng 
wat la u ih naduh ka por synrai, u lah ban neh ha u dieng 
haduh u bnai December- January, la u jaiur don kiba 
pyndonkam ktim u dawai pang bniat. ki nongshoh dohkha 
pat ki pyndonkam ha kaba shoh wah ha ka jaka u khariew. 



18 


Jaiur Jhur : Kane ka dei ka jait dieng kaba don sha ri 
syaid. la ki sla jongka ki bam jhur haba ka dang khie lung ha 
ki bnai pyrem. Ki sla lung jong ka ki don shiah tangba ki long 
shiah jem, ki lung ki long byrsaw. Ka jaiur ka syriem shibun 
eh ia ka sngiat, lane ka payam kaba ki bsa ia u niang ryndia. 

Jaiur Khlam : Une u dei u jait dieng shiah uba byriong. 
U long uba heh shiah bad nep hi her. Naduh u snep bad ki sla 
ruh kiba sma jlah, don ki jaka ba ki khot u sohsat. Ki soh 
jong u ki iadei ban ai dawai khlam syiar. Dei na kane ka daw 
ba ki khot u jaiur khlam. 

Ka Jalynnoh : Ka Jalynnoh ka don ha ri tbian bad ri 
jrong ruh. Ka syriem shibun eh kia ka jaryndeni. Shisien 
peit,lchse kiba bun ki lah ban ong ba ka dei hi ka jaryndem. 
Hynrei ka don ka jingiapher ha ka rukom phuh synticw bad ki 
soh. Ka Jalynnoh ka don kynrei ha lum Shyllong bad ha ki 
ranab jongu . Ka sdang phuh synliew ha u June. Katba ka 
nang phuh ka soh artad. Ki sim ki bam bha ia ka soh jong ka. 

Ka Jalynnoh ka dei kawei lehse na ki mar khlaw kiba 
neh slem ki aiom phuh syntiew. Kumba la ong sha khmat ka 
sdang phuh syntiew. naduh u June bad ka shu iai soh haduh u 
November. Kumta, ki sim ki doh kiba bam ia ki soh jong ka, 
ki ioh ban bam haduh kumba san bnai lyntcr. Na kane ngi lah 
ban ong, ba ka Jalynnoh ka dei kawei na ki jingbam jong ki 
sim ki doh bad ka ioh bynta lang ha kaba bsa ia ki. 

Jalynnoh Skei : Kane ka syriem hi ia ka jaljmnoh heh 
tangba ki sla jong kane ki kham rit bad jrong. ka long kaba 
bang shibim ban bam jhur, ka jingmad ka long byijup. Hynrei 
ka iadei eh ban tylliat bad ka tung tap. Kane ka mih ha ri 
khriat bad ngi lap ia ka wat hajan kliar lum Shyllong ruh. 

Jadaw : Kane ka dei kawei na ki jait dieng kaba kordor 
eh, ka don tang ha ki ri war ba syaid. Katba lah ban lap, ka 
don tang ha ki jaka kiba jrong haduh kumba 1000 meter na 
sla duriaw. Ki sla ki don ka jingsyriem katto katne ka 
jingsyriem ia ka dieng muga. Ki soh ki syriem ia u soh 
rumdieng, bad u ih ha ki bnai June-July bad ka jingmad ka 
long jew byrjup. la ki syntiew Jong ka pat u boi bha u ngap. 

Ka dieng jadaw, ka kordor eh na ka bynta ki sncp jong 
ka. La bun snem mynta, ka snep jadaw ka leit shalan da ki 
hajar quintal shisien shi snem Ka sncr' jadaw ka leit shalan 
r>'ngkat lyngkaJ bad ka snep pyrshit. 

.lingpyndonkam : la ka snep jadaw la pjndonkam na 
ka bynta ban ioh ia ka rong. Ha ka jingpyrsharir ban wieh 
rong jain . la shein ba ka pynnvn I a rong kaba stem blad. 
Hjnrei haba khlch bad ka rong jo.ig'kiwei pat ki jait snep 
dieng kiba mih rong, ka ka pynnnh la ka tong kaba itynnad. 
Kuinta kanc ka dieng ka plie lad khannim ta ki sain la jong 
ngi kiba iadei ha kane ka lain ban nang waJ ia ka jingkordor 
jong ka. Ka long ruh ka dieng kaba pvnicdi soh khlaw ban 
bam pyngngad ha ki bnai lyiur, k'l por kaba kyrduh soh bha, 
nalor kata ki sim ki doh ruh ki bam blia la ki soh jong ka. 

la kane ka dieng la i dei ban don ka jingiada ba kan ym 
duh noh. Ka daw ka long ba ia ki jait dieng kiba leit shalan 
shabar, kan poi ka por ba ki lah ban lut noh khoit na ka jaka 
ba ki ju don. 

Ka Jalyngbieh : Kane ka dei kawei na ki jait dieng 
kaba don tang sha ri war. Ka dei ka jait dieng kaba long 
diengbah. la ki soh jong ka ki bam bha ki sim bad ki soh ki ih 
ha ka por tlang. Ka dei kawei na ki dieng soh khlaw kaba bsa 
ia ki hajar ki sim ki doh jong ka ri War. 

Kawei pat ka jingkordor jong kane ka dieng ka long 
ba, ka snep jong ka, ka pynmih ia ka rong ba itynnad ban 
wieh rong Jain. 

Kane ka dieng imat kam da don kynrei wat ha ki thain 
ri War. Khyndiat snem mynshuwa, ha ka jingleit lum ia ki 
spah markhlaw, ngi la iaid na khlaw - na khlaw na naduh 
Wahkhen lyngba ka wah Rew shaduh Kongthong, hynrei, ngi 
la lap khyndiat ia ka. Ka por ka la dei ba kum kine ki dieng 
kiba kordor, ka la idei ban sumar tyngkai ia ki. 

U Japung : U dei na ka kynhun jong ki jait siej, hynrei 
ym ju da pyndonkam ia u. U don kylleng ki jaka ka ri Khasi 
bad khap sor Shillong ruh u don byllai. U phuh jong une u 
japung u heh phum phum. la u Japung ju pyndonkeun ruh ha 
ka tangmuri. 

U Japung Ktieh : Une u jait japung u kham rit shibun ia 
u japung, une u don ka jngsyriem ia u khah.. Ha West Khasi 
Hills la lap ia u ha ki jaka madan ba long pynthor ruh. Une u 
jait japung u long uba leit kam bha namar ki pyndonkam ia u 
ha kaba thain shylliah. 

U Jaler : U jaler u dei u jait jyrmie ba long ksai. Ha ki 
khlaw ki don bun jait ki dieng ete kiba pynioh ksai (fibre 
plants). U Jaler u dei u wei na kita . U ksai jong u wat um 
jrong ruh hynrei u long uba jwat shibun eh. la u ksai la shim 
na kito ki tnat lung kiba beit bad ba dang khie lung thymmai.. 
Ka jingpyndonkam kaba kham kyrpang ia une u ksai ka long 
ba ki ju khud niangdait, tangba ki pyndonkam da uba dang 
thymmai. 

Ka Jalmut : Ka jalmut ka dei na ka jait dieng kaba don 
ha ri tbian bad ri jrong. La kumta ruh imat ka kham juh 
hapdeng ki ri khriat bad ri shit. Ka long ka dieng kaba khah 
tnat bad ki sla kiba rben bad jymgam bha. Ka phuh syntiew 

ha ki bnai pyrem bad haba ka la phuh pura, ki phuh ki syriem 
ia ka khoh tangba ki long shrong ha ki rmiang, bad ki shrong 
jong ki ki khylliap shabar katno ki long kiba itynnad. la ki 
phuh jong ka ki bam bha ki briew. Don katto katne ki jait sim 
ruh kiba bam ia ki. Ka jalmut kam dei ka jait dieng kaba don 
kynrei. Ha ki por mynshuwa, ngi lap kynrei ha ki riat bad 
kyndonriat, hynrei m>'nta lah ban lap tang khyndiat eh ia ka. 

Ka Jalmut Shniuh :Kane ka dei kawei pat ka jait Jalmut 
kaba syriem hi bad ka Jalmut. Kane ka kham heh u Ihlong 
jong ka bad ka don ki shniuh. Ki briew kim da kham bam ia 
ka. Kane ka jait ka kham rit dieng ban ia ka jalmut. 

H Jamynsleh : line u dei u kynbat uba don ha ki ri lum 
bad ri War jong ka ri Khasi. I la ki jaka khriat u jyntang u 
jyntang u iap lut ha ka por tlang bad u khie lung biang ha ka 
por pyrem. Ha ki jaka syaid, um shyitj iap ha ka por tlang ruh. 
Don ki jaka kiba khot ia u , u Jathil, line u kynbat, wat la ki 
jyntang ki iap ha ka por tlang, hynrei u tynrai u im bun snem, 
na ka daw ha u don u dohmet (tuber). 

U Jamynsleh u dei na ka kynhun ki kynbat dawai. 1 la ki 
por myn.shwa, ki ju pyndonkam haba sum ne sleh khlich,ki 
pyndonkam da kite kiba ioh beit na ka mariang kum ka wang 
nub, u soh pairah, u bat sabon, U Khang sabon, bad une u 
jamynsleh u dei uwei na kita. 

Ka jingpyndonkam kaba kongsah eh ia u jamynsleh 
haduli mynta ka dei, ka dawai tah jingmong. Na ka bynta ki 
jingmynsaw kiba rit, ka jingkum ot, jynthut, etc. U thied ne 
dohmet jong u jamynsleh u long u dawai uba bha tarn. Haba 
tah da une u kynbat, ym donkam ban da teh namar u la dambit 
hi sbak. ki jingmong kiba rit baria tang hapoh ar ne lai sngi 
ka la jem. 

Jamynvai : Une u kynbat u don sha ki jaka syaid kiba 
ka jingjrong na sla duriaw ka long hapoh ka 1000 meter, la 
une u kynbat la shem buit ba u del u dawai wieh lehse dang 
kumba arphew snem mynta. Ka jingjia ka long ba ki don ki 
nongrep (ia kiba ym shym laioh ia ka kyrteng jong ki) kiba 
leit sah miet sha lyngkha, ki la shet jhur da u Jamyrwai. Ha ka 
step kaba bud, haba ki leit bar, la mih bun u wieh, ki la pyrkhat 
lehse la shu jia ryngkhat, ki la pyrshang biang, bad la shem ba 
u wieh u mih. Kumta la nang bud ka jingpyndonkam ia u. 
Mynta la ia pyndonkam ia u kum u dawai wieh. 

la une u kynbat, la iohi ha icwduh ruh ba la die pailbah 
ia u Jamyrwai, u im ha ka por tlang ruh. Hynrei u khie lung ha 
ki bnai pyrem. Shen hadien ba u la khie lung, u phuh syntiew. 
ki phuh ki stem bha, bad ki soh ki kham heh ia u sohmrit. 

Ha kane kajuk kaba ka jingstad science ka la iaid sted, 
bad ka jingwad bniah ia kiei kiei baroh ki long da ka jingshem 
ka science, ka la dei ka por ba ngin tohkit bniah ia une u 
kynbat ruh. Hynrei ha kaba leh kumta, lehse kan bha ban test 
ha ki ar aiom, ka por ba u khielung bad ha ka por ba la iaw ki 
sla, namar ba hangne ruh don ka jingbuhrieh ia kajingmaian 
ka mariang. 

Ka Jamynrei : Kane ka dei ka jait dieng kaba rit kaba 
don ha ki ri jrong. Ki sla jong ka ki long kiba rit, ki jymgam 
na sha Jrong bad lieh na ka Hang kaba shapoh. Ki nongrep 
phan ki ju ong ba kajaka kaba don bun ka jamynrei ka long 
kaba bha ban rep phan. Kane lehse ka dei na ka daw ba ka 
iarap ban pynsboh ia ka khyndew. 

U Jamyrwai rit sla : line u jait ruh u mih ha ki juh ki 
jaka ba don u Jamyrwai heh sla, don kiba shem ba une u 
jamyrwai rit sla u kham khlain ban ia uba heh sla. Ka 
jingpyndonkam ia u jamyrwai la u long uba heh sla lane uba 
rit sla ka don ar rukom. Kawei ka long da kaba shu tyllial ia u 
sla jong u, khem ia ka um bad dih; kawei pat ka jingpyndonkam 
ka long da kaba shu shet ia u bad sa dih. 

Ka Jamynrei ri tbian : Kane ka dci kawei pat ka jait 
dieng rit kaba khah tnad bad lap bun ha ki rud wah bah. Ha ki 
por lyiur haba la wan ka jingshlei. ka um ka tap lin ia ka. 
Haba la hiar ka um, ka la khie biang b.ui ieng kumjuh,hynrci 
ki synrum synram kiba ka um ka kit ki la snoh rynjain ha ki 
tnad jong ka. Nalor kata, kam ju lah ban ieng beit na ka daw 
kajingkhia ki synrum kiba snoh ha ka, bad ruh na kajingtyllep 
jong ka um saw man ka teng. 

Ka dieng jamynrei ka long ka dak jong ka jingshem 
jynjar lynter ha kajingim briew. Haba ki ong iano iano ka “ka 
Jamynrei" la sngewthuh haduh katno kajingshem jynjar lynter 
jong ki. 

Jajew skei: Une u dei u jait nuit uba jymgam ki sla, u 
mih kynrei ha lum bad ki madan madiah, ki sla jong u ki syriem 
shibun eh ia ka matbang. Ki phuh jong une u jajew skei ki 
long kiba lieh sada, kumta haba u phuh lang baroh, katno ka 
itynnad, i kumba la tap da kaba lieh ia ki madan madiah. 

Ka Jakrai : Kane ka dei ka jait dieng kaba don kynrei 
ha ki jaka bym da shit eh bad da khriat than. Ka long ka jait 

dieng kaba rit sla, ki soh jong ka ki long shatoin syriem ia ki 
soh laper, Ka long ka dieng kaba khah tnad bad khah sla eh. 
Ka dei kawei na ki jaitdieng kiba ka sohlyngngem ka wahku 
ki juh eh ban thaw skum ha ki tnad jong ka. Ha ki por mynshwa 
ba dang ia pyndonkam pliang dieng, ka dieng Jakrai ka dei 
kawei na ki jait dieng kibaju pyndonkam ha kaba thaw pliang 
dieng. Ka daw ba ki Jied ia ka, dei namar ba ka dieng ka long 
byrtem itynnad bad namar ka jingjlih tyrsiang jong ka. 

Ka Jakrai Lum : Kane ka jait dieng ka don ha ri khriat. 
Ka long kaba byrlieh dieng bad tyrsiang ka snep. Ki sla ki heh 
syriem kat ka sla tyrphin. Ka phuh syntiew ha u bnai May, ki 
soh ki ih ha u bnai tlang. Ki soh haba ki la ih ki saw hoin hoin. 
la ki soh jong ka, ki bam ki sim, hynrei u bam bha eh u risang. 
Kane ka jait dieng kam don bun, ha ka thain u lum Shyllong 
lah ban lap tang khyndiat tynrai. 

CJ Japong dung : line u dei u jhur khlaw uba don tang 
ha ki ri tbian u dei u kynja dieng rit uba khie lung ha ki bnai 
Pyrem. Ki sla ki syriem ia ki sla jali tang ba ki ran khron 
khron. U phuh syntiew ha u bnai August bad ki phuh ki Heh 
bha. Ha ka por ba dang lung, u jem jai jai kum u tyrso. 

Jalyniar prohsla : Une u dei u jhur kthang uba mih 
kynrei ha shnong. U mih ha ki kper ki phrah, harud ki surok 
bad lynti shnong. Ha ki jaka ba sboh u sei tnad bun tylli, ki 
sla jong u ruh ki don ki shrong ne proh haduh san-hynriew 
tylli katkum ka jingjrong ki sla. ha ki rmiang sla u thaw shiah 
da ki sla jong u hi. Une u jhur u long uba ki briew ki ia bam 
paidbah. Ka jngpynphriang symbai jong u ka jur eh na ka 
jingrah ka Iyer. 

Jamyrdoh : Une u dei u jait jhur uba bang shibim. U 
don la kajingsma jamyrdoh kaba khlain bha, u don kynrei ha 

ki ri jrong ba khriat bad u kliam juh ha ki jaka dymmiew. Ki 
thied jong u ki long kiba lieh bad suh jngai hapoh khyndew. U 
phuh syntiew ha ki bnai June-July. ki phuh ki long kiba rit bad 
lieh sada. la u jamyrdoh ki briew ki bam naduh u thied, u 
jyntang bad ki sla. 

IJ Jangew : Une u dei u jait jhur kthang uba la ju don 
naduh kulongkumah, la kynthoh ia u ha ka jingiathuh khana 
jong u Sier I^palang. Kat kum ka jinglong jong ki jyntang 
bad ki sla jong u, u jangew u don bunjait. ki don u jangcw, 
jangew saw bad u jangew kynthong Nangla don u jangew 
pjllon bad u jangew shrong. 

(J j.'ingcw saw u long una kharophor shibun. ki sla jong 
u ki h>rsaw iia ka liarig kaba sbapt)h. f ■ uingew kymhong u 
kbam jrong ki wang sla. 1 J jangcu pyllon rub la khot kumta 
dei na ka jingpyllon ki sla. u jangew shrc'ng ruh la ong kumta 
nam:u- ba ki sla jong u ki don shrong. 

Kawei pat kaba agi iohi ha u jaii'icw ka long ba ki sla 
jong u haba ki la iaw ha ki bnai synrai, 1 1 ihoh iiynnad shibun, 
khambunsien ki jinglJiohdei kaba iong unircit. 1 1 phuh syntiew 
ha ki bnai Octobcr-Novcrnber, ki phuh kiba khleh rong japang 
ihiniad eh. 

Kawei kaba sngew sammut ka long ba haka khanatang 
u Sier Lapalang u la pynpaw kyteng ia u .langew bad Jathang 
kine baroh ar jait ki don ha ri lum bad ka por phuh ruh ka ia 
jan, tangba u kham phuh lap u Jathang khyndiat ban ia u 
Jangew. 

U Jalkhan lieh : U jalkhan u dei na ki jait ba pur ha ki 
dieng, u don kynrei ha ki ri tbian bad ha ri jrong ruh, ki sla 

jong u kiba jem bad jew byijup, ju pyndonkam ia u kum u 
jhur ha ka por ba u dang lung. Une u jait u long uba soh bun 
lynjup-iynjup, ki soh ki rit syriem kat ki soh jaiur bad haba ki 
la ih ki saw hoin hoin. Ki sim ba bun jait ki bam bha ia ki soh 
Jalkhan. 

U Jalkhan long : Une u jait u don tang ha ri tbian. Ki sla 
ki syriem hi ia u Jalkhan lieh, tang kijyrmie jong u ki sohkhruh 
pyllon pyllon bad iong. Na une u Jalkhan lah ban ioh um bad 
ka um ka long kaba bha ban dih. Haba la lap kajingsliang ha 
ki jaka ba u don, ka rukom ban ioh um na u ka long da kaba 
shu pam ia u jyrmie tbak, nangta pam lyngkhot ha ka jingjrong 
kumba 4 ne 5 phut tang shu pam kumne ka um ka la tuid hi 
shaid shi shaid, sa shu pynap beit ha ka jingdiang lane ha ka 
shyntur. 

U Jalkhan heh : Une udei uba heh tarn na ki jait jalkhan 
baroh um shym da pur ha ki dieng, la kumta ruh ki tnad kliar 
jong u ki shu kyrshan ha ki dieng kiba ia don marjan. Ha ka 
shitynrai u iamih bun lymbrum. Ki soh jong u ki heh kat ki 
sohriew, haba ki la ih ki lam byrsaw malu mala, la une u jait 
namar ba u heh symboh, ki bam tang ki sim kiba heh. Ki sla 
jong u, kim shym jrong kum kiwei ki Jalkhan, nangta kim 
shym jymgam hynrei stem blad kum ka sla peinkhar. 

la u Jalkhan heh ym ju lap shuh la bun snem mynta. 
Une u ba la buh jingkynmaw hangne, dei uba long harud ka 
wah Mawpen hajan shnong Kshaid, uba ngi ju leit kiew bad 
riam sim ha ki tnad jong u, ha ki snem 1945-46. 

Jalyngkhan : Ka Jalyngkhan ka dei napdeng ki jait dieng 
rit kaba don kynrei ha ri tbian bad ri jrong. Ki sla jong ka ki 
jrong, ki jymgam bha na sha jrong bad lieh sha ka Hang kaba 
shapoh. Ka phuh syntiew ha ki bnai Synrai, bad ia ki phuh 

jong ka ki kjit ki sim rit. Ka long rah kawei na ki jait dieng 
kaba ki pyndonkam ha kaba khleh dawai pangmet. Ka 
jalyngkhan ka dei kawei na ki jait dieng kaba ki nongphawar 
ki pyndonkam bha. Kane lehse ka dei namar ba ka kyrteng 
Jalyngkhan ka ia biang eh ban buh ha ka rhyme bad ka rythm. 

Jalthan : Kane ka dei kawei pat ka jait dieng rit kaba 
don kynrei ha ki khlaw ki btap, tangba kam don ha ri khriat. 
Ka phuh syntiew ha ki bnai May-June bad ki phuh ki long 
kum ki sla hi, hynrei kiba lieh sada eh. Ki soh ki long shaltoin 
bad jymgam, lah ban iohi bha ia ki phuh Jaltham hangno 
hangno ba ki don. 

Jawieh raij : line u dei u nuit uba pur ha ka madan 
madiah. ki sla kiba rit. U phuh syntiew naduh u bnai May ki 
phuh ki lieh bha bad kiba rit. la une don kiba pyndonkam 
kum u dawai niang dait da kaba khleh lang bad kiwei ki kynbat. 

Jalieh dymmiew : Kane ka dei ka nuit kaba heh sla bad 
ki sla ki pyllun. Ka bun bha ha ki jaka dymmiew. Ki sla jong 
ka ki jymgam na sha jrong bad lieh na shapoh. Ki iasyriem 
shibun bad ka jatung tangba kam rit kum ka sla jatung. Ka sei 
phuh ha ki bnai synrai bad haba ka la phuh ka sei ki jyntang 
phuh kiba jrong palat ryniengbriew. la ki syntiew jong ka u 
boi bha u ngap, ka rta jong ka ka long tang shisnem. 

Japu : Une u dei u jait niut uba don ha ki jaka shit bad 
jaka khriat, hynrei niar eh ban lap ia u. Ki sla ki syriem ia u 
Jalyngiar tangba u heh bha. Lada dkhat, ka mih ka thit kaba 
lieh kum ka dud. Hynrei haba ktah ia ki sla, la dei ban da thet 
ia ki kti, lym kumta ynda bam jingbam ruh ka kti ka sat japu. 

Ka Jakba : Kane ka del ka dieng kaba don kylleng ka rj 
khasi. Kane ka dieng ka long kaba eh, tangba ka bym belt 
dieng, ka phuh syntiew ha ki bnai synrai, ki phuh ki lieh bad u 
boi bha u ngap. la kane ka dieng sha Khadar shnong ki khot 
ka shitmuid kynthei. 

Jalong : Kane ka dieng kaba jlih bha ki snep, ka don bun 
sha ri Bhoi. Ka khie lung ha ki bnai Pyrem bad ia u phuh jong 
ka ki bam jhur, ki soh jong ka ki long kum u ri. 

Jamiyang : Ka dei ka dieng rit kaba don bun ha ka thain 
Upper Shillong, ki dieng ki lieh bad ki sla kiba khah bad 
Jymgam byriong. bad long shrong kiba rit ha ki rmiang. Ka 
phuh syntiew ha u bnai May, ka long ka Jait dieng kaba phuh 
bun haduh katta, ba ha ka por phuh, i kurnba ka da khia hi 
jun. Ki soh jong ka haba ka la ih ki long byriong. 

Ka Jamyiang synrai : (Ternstomoceae cameli<. 
Sp.F.Theaceae). Kane ka dci ka Jamyiang kaba syriem eh lu 
ka Jamyiang Pyrem. Hynrei kane ka phuh syntiew ha u bnai 
October-November. Ki phuh jong ka ki long kiba iwbih sliibun 
eh, ha ki por ba ka phuh, la suhsieng iwbih naduh jngai da ki 
syntiew jong ka. 

Jashiah : Une u dei na ki jait sier uba jrong sla syriem ia 
ki sla u sier laidong. Ki phuh jong u kiba itynnad shibun kiba 
long byrsaw. la ki phuh jong u, don ki jaka ba ki pynleit ha ki 
jingkhia ha ka por ot kba. 

Jaler lum : Une u syriem shibun ia u Jaler khlaw. Ki sla 
kiba jymgam bha. Don kiba pyndonkam ia u na ka bynta ka 
suh kpoh. Sha Nongpiur, ia une u niut ki khot u Japew kata 
sha Nongbsap ki ong u Jaiong. 

Jakhawshoin : Kane ka dei ka jait dieng rit kaba don 
tang sha ri tbian ka long kaba shroin dieng shibun eh. Ka 
phuh syntiew ha ka por tlang, ka long kaba phuh bun haduh 
katta katta. la ka phuh jong ka ki bam bha ki sim shoin, kiwei 
kiwei ki sim ruh ki ia bam. 

Jashun : U dei u jait niut uba mih kyniei ha ka thain 
Upper Shillong u sla u syriem ia u bat niangdkoh bad phuh 
syntiew ha ka por Synrai. Ki kynnah ki shait ia bam saw da u 
Jashim. 

Japri : Une u dei u jait jyrmie uba don sha ri war. U don 
shiah ha ki mat bad u sla u syriem ia u sla shwi. Une um da 
long ban teh jingteh. 

Japri lum : Une u kynbat u don s|ja ri lum. Une pat um 
pur kum u ba don sha ri war. Ki sla ki syriem ia u sla .shwi. Ki 
phuh Jong u pat kiba rit bad lam byrsaw. 

U Jajew shiliang : Une u dei u jatl Jajew uba mih tang 
ha ri tbian. U juh ha ki jeika krem bad jaka maw. Ki sla jong u, 
i kumba la ot shiliang. Dei na kane ka daw ba la khot u Jajew 
shiliang. U long dawai ia ka suhot bad pynhiar kpoh. Lada 
shu bam im ne da shet ruh, u iadei na ka bynta ka kpoh. U 
long ruh u ba ki Ju bam Jhur. 

Jajew shyrtong syiar : Une u dei u jajew uba heh sla. 
Ki sla ki long shrong heh, u phuh jong u u isyriem ia u kpieng 
jong u 'iar kynih. Dei na kane ka daw la khot u jajew shyrtong 
syiar. la une u jajew ki ju pyndonkam ban kyllan khlieh haba 
pang shit. Ki shu tyllait bad khem ia ka um, une u jait u iadei 
wat ha ri khriat ruh lada thung ia u, hynrei ki jaka ba u mih hi 
ka dei tang ha ri tbian. 

Jajm saw : Une u jajew u mih ha ki syndah maw heh, 
ki wang bad sla ki saw. Ki phuh jong u nih kiba saw hoin 
hoin. 

U Jajer : U jajer u mih ha ri tbian bad ri jrong, u don 
jingsyriem ia u jaut. U phuh lieh bad phuh ha ka por Syurai. 

U Jawieh : U juh bha ha ki jaka sngem bad ha ki phud. 
U jyntang bad ki sla jong u kiba jem . 

U Jaum : Une u Juh eh ha ki phud khamtam ha rud wah. 
Ki sla jong u kiba jem. 

Jasieh : U long u jait kynbat uba jem shibun u mih ha ri 
tbian bad ri jrong. U phuh ha ka por synrai. Ia u jasieh ki ju 
theh sniang bad long wat ban bam ki briew. 

Jalynnoh Skei : Ki sla jong kane ka jait ki kham rit bad 
kham jrong ban ia ki sla jalynnoh. Ka long kaba bang eh ban 
tyliiat bad ka tungtap. Lah ban lap ia ka haduh Lum Shyllong 
hadien ka Bangla u Lat. 

Jalbuit : Kane ka dei ka jait dieng rit kaba mih kynrei 
sha riwar. Ki sla jong ka ki jrong bad jymgam bha. Ka sla 
jalbuit ka long kaba kthang eh bad ka dei ka dawai suh kpoh 
kaba bha. 

Dieng janai : Kane ka jait dieng ka don tang sha riwar, 
ka soh jong ka ka dei ka dawai suh ot kaba bha shibun. Ka 
phuh syntiew ha ka por pyrem, bad u soh jong ka u long uba 
heh syriem kat ka soh ski. 

Jating : Une u dei u jait jyrmie uba eh bha u jyntang. Ki 
shiah jong u ki kdor. Ia une u jyrmie ym ju ia pyndonkam ban 
tehjingteh. 

Japiur : Kane ka dei kajait dieng lit kaba don tang ha ri 
jrong. I^e ka dieng ka hap sla ha kaportlang. Tangshupoi 
u bnai Januaiy ka la khmuin phuh bad sdang phuh naduh ka 
taiew ha khatduh u Januaiy. Kaba pher ia kane ka dieng ka 
long ba ka mih shwa ka phuh, hadien bala jlop u phuh, ka sa 
khie lung. la u phuh jong kane ka dieng ki bam jhur. Ki phuh 
jong ka ki stem itynnad shibun eh. Ha ka por ba ka phuh heh 
la iohi ba shu stem mur ki lum ki them baroh. 

Ka Shong Nongpiur kaba don hajan ka Elephant's Falls 
ka la ioh kyrteng na kane ka dieng, ka daw ka long namar ba 
ka bun eh ka dieng piur ha ki por mynshuwa. La iathuh uwei 
u riew tymmen na Nongbsap, u ong, dang kham mynshwa ha 
ka por phuh ka Japiur shu stem mur u lum Nongpiur. Kane 
ka dieng ka don kylleng ha kiwei ki jaka ruh. ha ka Surok 
Shillong-Nongstoin lah ban iohi lynter lynti haduh ka shnong 
khlieh Mawlieh. Ha surok Jowai ruh kiimjuh, hynrei ka bun 
eh ha kariat shwa ban poi Jowai. Sha lynti Sohra, lah ban iohi 
haduh Laitryngew. 

Japiur long : Ka long kaba lyngkot rynieng, ki sla ki 
syriem ia u slasha ki syntiew jong kime ka dieng ki long kaba 
lieh, sada, imat la khot Japiur iong dei na ka jinglong jong ki 
sla. 


Jasat : Une u dei u niut uba jem uba don kynrei ha ki 
lynti shnong. U phuh syntiew khlem por, wei la heh rynieng u 
phuh artat bad phuh lieh. U long uba pynsboh ia ka khyndew. 
Ki don ki nong ri-sniang haba ki lap ba ka sniang ka don 
jynrein ki ai da u jasat bad ka sniang ka koit. 

Jakhiiong : Kane ka dei ka Jakhi kaba heh dieng, ki sla 
ki jymgam pali, ki phuh pat ki saw blad bad kiba rit. 

Jakhi Sniuh : Kane ka Jakhi kaba bun shniuh bad ki sla 
kiba jem bha. 

Jakhi lit : Kane ka jakhi stem ka don tang ha rit bian. 
Haduhmyntalalapiaka hakijakakibajrong 1000 meter na 
sla duriaw. Ka kham mih bha ha ki jaka mawsiang kiba don 
khyndew stang. ka dei kajait jakhi kaba rit dieng, ki sla ruh 
kiba rit. Ka phuh syntiew ha ki bnai Synrai bad ki phuh ka 
saw blad. 

Kane ka jakhi ka long kaba kordor eh. Ki sla jong ka ki 
pynmih ia ka rong light blue kaba itynnad bad ia kane wieh 
rong jain (vegetable dyes) ka long ka jingshisha ba ym pat 
shym la test ia kane ka rong kan long kaba neh (fast colour ne 
em. Hynrei ka don ka jingkyrmen ban lah ban pynmih rong ia 
ka da kaba shet lang bad kiwei pat ki jait sla dieng kiba ki 
nongthain jain ki pyndonkam ha kaba shet ksai khnang ba ka 
rong kan neh (fast colour). 

Jakhi null : la kane ka jakhi lah ban lap sha ri Bhoi. 
Kane ka dei kawei pat kajait Jakhi kaba kordor eh. Naduh 
hyndai hynthai ki nongthain jain sha Ri Bhoi ki la pyndonkam 
ia ka ha kaba wieh rong jain (dyes), na kane ka jakhi, ki ioh ia 
ka rong jymgam. Hynrei ki wieh rong tang ha kajain kynphad 
(cotton cloth) ha u ksai ryndia pat kam dambit. 

Ha ki por mynshuwa ki nongthain jain kim ju thied rong 
na iew na hat, haba ia kita ki jait rong ki lah ban ioh beit na ka 
mariang h 3 mrei mynta ki la kham iasngew suk da kaba ki shu 
thied na iew. Kane kan ialam suki suki ba ki briew ki lah ban 
klet syndon ia ka spah mariang . la kane ka jakhi nuli ruh kim 
da ialeh shitom shuh kum nynshuwa ban shet rong ia ka. 
Kumta la idei ban ia pynshlur ia ki briew jong ngi ban ym 
iehnoh ia ka, hynrei ban wad ki lad ban nang pynbha ia ka 
rong nuli. 

Jaiing : Une u dei u jait jhur uba syriem ia u tyrso, hynrei 
u wang um ju lyngknep kum u tyrso, u sla u jymgam bha. la 
une ki bet tang ha dympuin tang shu lah thang ia ka shyitie. la 
u Jaiing ki bet ha u March bad ioh bam naduh u bnai May 
haduh u October - November. U long u jhur ba bang shibun 
eh. 


Jalngap sohriewlong : Kane ka dei ka dieng kaba don 
sha ri tbian, ka dieng Jong ka haba la shtah ka stem kmur 
kmur, ka long ka jait dieng kaba ki khein diengiing. La khot 
ia ka, ka Jalngap sohriewlong dei na ka jingheh bad jinglong 
ki sla jong ki kiba syriem ia ka diengsohriewlong. ka snep 
jong ka ruh ka kham rben. 

Jalngap shymprong : kane ka dei ka jait dieng kaba 
bha eh na ka bynta ka diengiing. Ka«stem dieng bha kmur 
kmur haba la shtah ia ka. La khot ia ka ka Jalngap shymprong 
dei na ka jinglong jong ki sla kiba long shrong. Kane ruh ka 
don ha ki juh ki jaka ba mih ka Jalngap sohriewlong. 

Ka Jarsang : Kane ka dei ka jait dieng kaba don sha Ri- 
Bhoi ki soh jong ka ki ih ha ka por tlang bad ka dei kawei na 
ki jingbam jong ka skei. 

Jasar ; Une u dei uba mih ha ki khlaw ki btap tangba u 
kham don ha ki jaka syaid. U soh u syriem shibun eh ia u 
kerala tang ba u kham pyllon. Don kiba khot ia u, u soh kroi. 

U Janei : Une u dei u jhur khlaw uba jymgam naduh u 
jyntang haduh u sla ruh u kham juh ha ki jaka dymmiew, ha 
ka por pyrem u khielung bad dei tang ha ka por ba u dang 
lung ki bam jhur ia u. Ki phuh jong u ki long lieh bad phuh 
syntiew ha ka por synrai. (Une u don sha Kensimphlang). 

Ka Jaiyndem : la ka Jaiyndem ngi lap tang ha ri tbian. 
Ka long kawei na ki mar khlaw kaba, shisien pelt kam da i 
don dor eh, hynrei ka long pynban kaba ioh bynta ha kaba ai 
jingmyntoi lang. la ki syntiew jong ka u ioh jingbam bha u 
ngap. Ka long kaba phuh bun bha, ki phuh ruh kiba lieh shait- 
shait. Ngi ju lap ba u ngap u juh bha ban rong syntiew na ka 
Jaryndem. 

Ki soh jong ka ki long kiba rit bad haba ki la ih u byriong 
itynnad ki sim ba bun jait ki ia bam bha ia ki soh Jaiyndem. 
Kumta ka ioh bynta ha kaba pyndap Jingbam ia ki sim ki doh. 

Ha ki por mynshwa ba ka don bun ha ki lum bad ranab 
lum, ha ka por ba ka phuh syntiew, namar ba ka long kaba 
lieh,katno ka pyniphuh iphieng ia ki lum bad ki them. Kumta 
ka ioh bynta lang ha kaba rah ia ka jingmut jingpyrkhat Jong 
u briew sha kiei kiei kiba bha, namar haba phai sha ka 
Jingitynnad ka mariang ka iarap ia u briew ha kane ka Hang. 

Japang: U Tiew Japang u dei u syntiew uba la don ha 
kine ki lum bajrong naduh kulong - kumah. U don tang ha ki 
ri khriat kiba kynjang kumba 1 600 meter na sla duriaw arted. 
Ha ki Jingwad bad lum Jingtip yn lap ia une u syntiew ha ki 
Jaka kiba kham tbian ia katei ka Jingjrong. 

Ia une u syntiew ha ka kyrteng science ki khot “Probila 
denticulata” U phuh syntiew tang shisien phuh ha ka shisnem 
bad ka Aiom phuh dei ha ka por Pyrem. U long u syntiew 
uba i shongkun, lyngkat ka rong Japang ba itynnad. La Ju 
khot ruh ia u, “U Hew Japang spong khor.” 

Ka JingphuhJong ki syntiew ki skud, ka pynbna ia ka 
jinglQ^lla ki aiom. Ka jingphuh u Hew Jtping ka pynkynmaw 

bakaPyremkalapoL KumtauMyllung Soso Tham u rwai 
kumne shaphang u Tiew j£q>ang ha “Ka Pyrem.” 

Ko pyrem, ko pyrem, 

Ki umpohliew ki la bthei, 

Ha ki kper bad ki lyngkha 
Ka jingim ka shlei. 

Ha ki lum ba pyngngad 
La phuh u Japang, 

Ki masi ki mastieh, 

Ki rynsied ki khun blang. 

U Japang u dei ruh uwei na ki jait syntiew kiba la ioh 
jaka ha ka khasi literature. Nalor kata lada ngi don por ban 
pynleit jingmut ia ka Mariang, ngin shem ba u longshwa 
jongngi u pynphalang ha ka kup ka phong (Costume) ia kaei 
kaba u iohi ha ki syntiew ki skud. Kuntf a ngi ioh ia ki jingong 
u U Tiew Japang spong khor, u Tiew Jathang spong lieh bad 
uwei pat, u Tiew sympat jympien. 

U Tiew Japang mynta u la nang jah nan^ah na ki jaka 
kiba u ju don mynshwa. Ha u lum Shyllong u don bun bha 
mynshwa hynrei mynta ym ju lap Japang shuh.. Mynta dang 
lap ia u sa tang ha ki katto katne ki jaka sha nongkyndong. 

